Britannia Superior

Britannia Superior var en romersk provins som ble opprettet i 197 av keiser Septimius Severus, ved at Britannia ble delt for å hindre at guvernørene fikk for stor makt. 

Guvernørene styrte fra Londinium. Kun noen få av dem er kjent ved navn. De var tidligere konsuler, og sto dermed over guvernørene i Britannia Inferior, som var praetorianere.

Epigrafisk materiale har vist at provinsen omfattet det som i dag er det sørlige England, Wales og East Anglia. I begynnelsen av det 4. århundre ble den delt i Britannia Prima og Maxima Caesarensis. 

Romersk Britannia
Romerske provinser